Joe Lally

**Joe Lally**, nado en Silver Spring (Maryland) o 3 de decembro de 1963, é un baixista estadounidense, coñecido sobre todo polo seu traballo na banda Fugazi, onde contribuíu ocasionalmente nas letras e nas voces da mesma.

## Traxectoria 
Traballou con John Frusciante e Josh Klinghoffer no *Automatic Writing* da banda Ataxia. A principios de 2002 Lally uniuse a Shelby Cinca e Jason Hamacher, ex-membros de Frodus, nun proxecto orixinalmente chamado The Black Sea, que cambiou o seu nome para Decahedron, e editou un EP e un álbum antes de que Lally deixase a banda.

Paralelamente a esta actividade con diversas bandas logo do hiato de Fugazi, tamén se centrou nun pequeno selo discográfico chamado Tolotta co cal pretendía sacar e distribuír sinxelos de bandas que en principio terían dificultades para darse a coñecer, mais finalmente tamén chegou a editar discos de longa duración de bandas como Spirit Caravan e Stinking Lizaveta.

Con posterioridade Laly comezou a súa carreira en solitario. En 2006 aparece o seu primeiro LP *There to Here* gravado na Dischord House e no Inner Ear Studio por Ian MacKaye e Don Zientara, con contribucións de moitos amigos:  Jason Kourkounis (Hot Snakes), Jerry Busher (French Toast), Danny Frankel (KDÃ¢â‚¬Ë† Lang), Eddie Janney (Rites of Spring), Guy Picciotto (Fugazi), Ian Mackaye (The Evens, Fugazi), Amy Farina (The Evens), Scott "Wino" Weinrich (Spirit Caravan, Hidden Hand). O seu segundo e, até o de agora, último álbum *Nothing Is Underrated* saíu en 2007 e volve a contar coa participación de varios colegas: Ben Azzara (Capitol City Dusters), Andy Gale (Haram), Eddie Janny (Rites of Spring), Sam Krulewitch e Ricardo Lagomasino (Capillary Action), Ian MacKaye (Fugazi), Devin Ocampo (Medications) e Guy Picciotto (Fugazi).

Tamén en 2007 viu a luz a segunda parte das sesións que gravara en 2004 con Frusciante e Klinghoffer, no que supón o segundo álbum de Ataxia *AW II* e realizou unha xira polos EUA coa banda de Philadelphia Capillary Action e por Europa coa banda italiana Zu.

## Discografía
### Joe Lally
**There to Here* (Dischord, 2006)
**Nothing Is Underrated* (Dischord, 2007)

### Con Fugazi
;Álbums de estudio
**13 Songs* (Dischord, 1989) (Álbum que compila os EP's *Fugazi* e *Margin Walker*)
**Repeater* (Dischord, 1990)
**Steady Diet of Nothing* (Dischord, 1991)
**In on the Kill Taker* (Dischord, 1993)
**Red Medicine* (Dischord, 1995)
**End Hits* (Dischord, 1998)
**The Argument* (Dischord, 2001)

;EPs
**Fugazi* (Dischord, 1988)
**Margin Walker* (Dischord, 1989)

;Sinxelos
*"3 Songs" (Dischord, 1990)
*"Furniture + 2" (Dischord, 2001)

;Álbums ao vivo
**Fugazi Live Series*

;Banda Sonora Orixinal
**Instrument* (Dischord, 1999)

;Vídeos
**Instrument* (filme documental de Jem Cohen sobre Fugazi)

;Libros
**Keep Your Eyes Open*,  fotografías de Fugazi feitas por Glen E. Friedman; Burning Flags Press, Sept. 2007, ISBN 0-9641916-8-7
**Our Band Could Be Your Life*, Michael Azerrad, Little, Brown and Company, 2001, ISBN 0-316-78753-1
**Fuck You Heroes*, fotografías de Glen E. Friedman, 1976-1991; Burning Flags Press, 1994, ISBN 0-9641916-0-1
**The Idealist* In My Eyes 1976-2001, Glen E. Friedman, Burning Flags Press, 2004, ISBN 0-9641916-5-2

### Con The Black Sea
**The Black Sea* (Lovitt, 2002) (Sinxelo)

### Con Decahedron
**Disconnection Imminent* (Lovitt, 2004)

### Con Ataxia
**Automatic Writing* (Record Collection, 2004)
**AW II* (Record Collection, 2007)

## Véxase tamén 
### Ligazóns externas 
*Páxina oficial de Joe Lally